Trailer Kuntilanak 2 Mampu Membuatkan Bulu Roma Meremang
Buat pengemar filem-filem seram dari Indonesia, ini berita baik untuk anda. TGV Pictures membawakan kepada anda sebuah lagi filem seram dari negara seberang yang berjudul Kuntilanak 2, filem yang mampu membuatkan anda ketakutan. Filem ini mengisahkan seorang wanita bernama Karmila, yang mengaku dirinya adalah ibu kandung Dinda, pergi ke rumah Makcik Donna dan meminta Dinda melawat rumahnya di dalam hutan. Kerana mahu meluangkan masa bersama ibunya, Dinda pergi ke rumah itu tanpa persetujuan Makcik Donna. Akibatnya dia terperangkap di dalam rumah tersebut bersama adik-adik dan rakan-rakannya. Kejadian aneh mula berlaku dan lebih teruk lagi apabila Dinda, yang sebelumnya pernah bertembung dengan makhluk ghaib wanita bergelar Kuntilanak, perlu berdepannya semula. Kali ini ia berbeza daripada makhluk sebelumnya yang dihapuskan menggunakan sihir. Diarahkan oleh Rizal Mantovani dan dibintangi  Sandrinna Michelle, Andryan Bima, Ali Fikry, Adlu Fahrezy dan Ciara Nadine Brosnan, Kuntilanak 2 akan menemui penonton tempatan mulai 25 Julai 2019